ন্যান্সি গ্রেস রোমান মহাকাশ দূরবীক্ষণ যন্ত্র

[ডান|থাম্ব| এই প্রত্যক্ষীকরণে [পৃথিবীর বার্ষিক গতি|সূর্য-পৃথিবী লাগ্রঁজ বিন্দু L2-এর অভিমুখে রোমান মহাকাশ দূরবীক্ষণ যন্ত্রটির গতিপথ অনুসরণ করা হয়েছে।]]
**ন্যান্সি গ্রেস রোমান মহাকাশ দূরবীক্ষণ যন্ত্র** ( সংক্ষেপে **রোমান মহাকাশ দূরবীক্ষণ যন্ত্র**, **রোমান**, বা **আরএসটি**) হল মার্কিন মহাকাশ সংস্থা নাসা-র একটি নির্মাণাধীন অবলোহিত মহাকাশ দূরবীক্ষণ যন্ত্র, যেটিকে ২০২৭ খ্রিস্টাব্দের মে মাসের মধ্যে সূর্য-পৃথিবী লাগ্রঁজ বিন্দু এল<sub>২</sub> কক্ষপথে উৎক্ষেপণের পরিকল্পনা রয়েছে। নাসা-র জ্যোতির্বিজ্ঞান বিভাগের প্রাক্তন প্রধান ন্যান্সি গ্রেস রোমানের নামে এটির নামকরণ করা হয়েছে।

রোমান মহাকাশ দূরবীক্ষণ যন্ত্রটি বিদ্যমান  প্রশস্ত দৃশ্যক্ষেত্রের প্রাথমিক দর্পণের উপর ভিত্তি করে নির্মাণ করা হচ্ছে এবং এটি দুইটি বৈজ্ঞানিক যন্ত্রপাতি বহন করবে। প্রশস্ত-ক্ষেত্র যন্ত্রপাতিটি হল একটি ৩০০.৮-মেগাপিক্সেল বহু-ফালি (মাল্টিব্যান্ড) দৃশ্যমান আলো এবং নিকট-অবলোহিত রশ্মির চিত্রগ্রাহক যন্ত্র, যা ০.২৮ বর্গ ডিগ্রি দৃশ্যক্ষেত্রের উপর অর্জিত ছবিতে হাবল মহাকাশ দূরবীক্ষণ যন্ত্রের সমতুল্য স্পষ্টতা প্রদান করবে, কিন্তু হাবলের চিত্রগ্রাহক ক্যামেরার চেয়ে এটির ছবিগুলি ১০০ গুণ বড় হবে। মুকুটলেখ যন্ত্রপাতি (CGI) হল একটি উচ্চ-বৈসাদৃশ্য, ক্ষুদ্র দৃশ্যক্ষেত্র আলোকচিত্রগ্রাহক ও বর্ণালীমাপক যা নতুন নক্ষত্রালোক-দমন প্রযুক্তি ব্যবহার করে দৃশ্যমান এবং নিকট-অবলোহিত তরঙ্গদৈর্ঘ্যের আলো সামাল দেবে।

রোমান মহাকাশ দূরবীক্ষণ যন্ত্রের বর্ণিত উদ্দেশ্যগুলির মধ্যে রয়েছে মহাকর্ষীয় অণু-পরকলা ব্যবহার করে সৌরজগত-বহিস্থ গ্রহের অনুসন্ধান, মহাবিশ্বের কালানুক্রম ও মহাজাগতিক কাঠামোর বৃদ্ধি অনুসন্ধান, যার চূড়ান্ত লক্ষ্য তমোশক্তির প্রভাব, সাধারণ আপেক্ষিকতার ধারাবাহিকতা এবং স্থানকালের বক্রতা পরিমাপ করা।

২০১০ সালে মার্কিন যুক্তরাষ্ট্রের জাতীয় গবেষণা পরিষদের দশকীয় জরিপ কমিটি জ্যোতির্বিজ্ঞান ক্ষেত্রে পরবর্তী দশকের জন্য সর্বোচ্চ অগ্রাধিকার হিসেবে রোমানকে সুপারিশ করেছিল। ১৭ই ফেব্রুয়ারি, ২০১৬ তারিখে এটিকে নির্মাণ ও উৎক্ষেপণের জন্য অনুমোদন দেয়া হয়। ২০শে মে, ২০২০ তারিখে নাসার প্রশাসক জিম ব্রাইডেনস্টাইন ঘোষণা দেন যে জ্যোতির্বিজ্ঞান ক্ষেত্রে নাসার জ্যোতির্বিজ্ঞান বিভাগের প্রাক্তন প্রধান ন্যান্সি গ্রেস রোমানের ভূমিকার স্বীকৃতিস্বরূপ এই অভিযানের নামকরণ করা হবে ন্যান্সি গ্রেস রোমান মহাকাশ দূরবীক্ষণ যন্ত্র।  রোমানকে স্পেসএক্স কোম্পানির ফ্যালকন হেভি রকেটে দ্বারা উৎক্ষেপণের কথা রয়েছে। চুক্তিতে ২০২৬ সালের অক্টোবরের মধ্যে প্রস্তুতির কথা উল্লেখ করা হয়েছে, যা ২০২৭ সালের মে মাসের মধ্যে নাসার উৎক্ষেপণের প্রতিশ্রুতিকে সমর্থন করে।

## চিত্রসম্ভার

File:Roman phatSIM clean smaller.jpg|অ্যান্ড্রোমিডা ছায়াপথের অংশবিশেষের ছদ্মায়িত চিত্র 
File:Wfirst-detail-annot.png|এই ছদ্মায়িত চিত্রটিতে অ্যান্ড্রোমিডা ছায়াপথের ৫ কোটিরও বেশি নক্ষত্রের লোহিত ও অবলোহিত আলো দেখা যাচ্ছে, যেটি রোমান মহাকাশ দূরবীক্ষণ যন্ত্রে ধরা পড়বে বলে আশা করা হচ্ছে। 
File:Roman phatSIM context annotated.jpg|অ্যান্ড্রোমিডা ছায়াপথের যে অঞ্চলটি রোমান মহাকাশ দূরবীক্ষণ যন্ত্রের আওতাধীন, তার একটি ছদ্মায়িত সংযুত চিত্র। রোমান হাবল মহাকাশ দূরবীক্ষণ যন্ত্রের তুলনায় প্রায় ১৫০০ গুণ বেশি দ্রুত অ্যান্ড্রোমিডা ছায়াপথের জরিপ সম্পাদন করবে এবং ছায়াপথের মূল দেহটির চিত্রণ সম্পাদন করতে এটিকে মাত্র কয়েকবার তাক করা লাগবে।


## আরও দেখুন
* প্রশস্ত-ক্ষেত্র অবলোহিত জরিপ অভিযাত্রী
* জেমস ওয়েব মহাকাশ দূরবীক্ষণ যন্ত্র
* স্পিটজার মহাকাশ দূরবীক্ষণ যন্ত্র
* শুনথিয়েন
* ইউক্লিড – একটি ইউরোপীয় মহাকাশ দূরবীক্ষণ যন্ত্র, যা তমোশক্তি অধ্যয়নের জন্য জরিপ পরিচালনা করছে।

## তথ্যসূত্র

## বহিঃসংযোগ

* Roman Science Community page at Goddard Space Flight Center site
* Roman Science Data Center page at the Infrared Processing and Analysis Center (IPAC)
* US$1.6 Billion Telescope Would Search Alien Planets and Probe Dark Energy – Space.com
* The WFIRST/AFTA astrophysics mission: bigger and better for exoplanets , Tom Greene
* 
*   30 May 2014
*   16 March 2015
*   18 February 2016

বিষয়শ্রেণী:গডার্ড মহাকাশ যাত্রা কেন্দ্র
বিষয়শ্রেণী:বহির্গ্রহ অনুসন্ধান প্রকল্প
বিষয়শ্রেণী:নাসা কর্মসূচি
বিষয়শ্রেণী:প্রস্তাবিত নাসা মহাকাশ সন্ধানী
বিষয়শ্রেণী:ভবিষ্যত মহাকাশ যাত্রা
বিষয়শ্রেণী:মহাকাশ দূরবীক্ষণ যন্ত্র
বিষয়শ্রেণী:অবলোহিত দূরবীক্ষণ যন্ত্র
বিষয়শ্রেণী:তমোশক্তি
বিষয়শ্রেণী:২০২৬-এ মহাকাশ যাত্রা